મોડાસા શહેરના હાર્દ સમા ચાર રસ્તા પર ચોમાસામાં ધોધમાર વરસાદના પગલે રોડનું ધોવાણ થતા બિસમાર બનેલ માર્ગ પર રફો નાખી દઈ દેખાવ પૂરતી કામગીરી કરવામાં આવતી હતી શહેરના જાગૃત નાગરિકો અને વાહનચાલકોમાં રોડની મરામત કરવાની માંગ સામે આંખ આડે કાન કરાતા હતા ચોમાસુ પૂર્ણ થયાને ૪ મહિના થયા છતાં ખખડધજ રોડ જે તે સ્થિતિમાં હતો ૧૫ ફેબ્રુઆરી મુખ્યમંત્રીના આગમનના પગલે મોડાસા ચાર રસ્તા થી તાલુકા પંચાયત કચેરી સુધીના માર્ગ પર પડેલા ખાડા પુરવા સમારકામ હાથધરવામાં આવતા લોકોમાં આનંદ સાથે રોષ પણ પ્રવર્તી રહ્યો છે.